ธปท. ให้สถาบันการเงินเปิดดำเนินการตามปกติ 14ตค.
ธปท.ให้สถาบันการเงินเปิดดำเนินการตามปกติ 14 ต ค. อนุญาตพนักงาน ร่วมถวายอาลัย โดยไม่ถือเป็นวันลา อาจใช้ดุลยพินิจปิดบางสาขาตามเหมาะสม
14 ต.ค. 2559

ธปท.ให้สถาบันการเงินเปิดดำเนินการตามปกติ 14 ต ค. อนุญาตพนักงาน ร่วมถวายอาลัย โดยไม่ถือเป็นวันลา อาจใช้ดุลยพินิจปิดบางสาขาตามเหมาะสม
วันที่ 14ต.ค.59  ธนาคารแห่งประเทศไทย (ธปท.) แจ้งว่า ตามประกาศสำนักพระราชวัง เรื่อง พระบาทสมเด็จพระเจ้าอยู่หัวเสด็จสวรรคต ยังความโทมนัสให้แก่พสกนิกรชาวไทยอย่างใหญ่หลวงหาที่สุดมิได้ และรัฐบาลได้ประกาศให้วันที่ 14 ตุลาคม 2559 เป็นวันหยุดราชการเพื่อให้ประชาชนได้น้อมเกล้าน้อมกระหม่อมถวายอาลัยส่งดวงพระวิญญาณพระบรมศพ พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร นั้น
ธนาคารแห่งประเทศไทย ขอความร่วมมือให้สถาบันการเงินและสถาบันการเงินเฉพาะกิจพิจารณาอนุญาตให้พนักงานสามารถร่วมถวายอาลัยได้ในวันที่ 14 ต.ค. 2559 โดยไม่ถือเป็นการลา ทั้งนี้ ให้สถาบันการเงินและสถาบันการเงินเฉพาะกิจเปิดดำเนินการตามปกติ เพื่ออำนวยความสะดวกให้กับประชาชน
อย่างไรก็ดี สถาบันการเงินและสถาบันการเงินเฉพาะกิจก็อาจใช้ดุลยพินิจในการปิดให้บริการบางสาขาได้ตามความเหมาะสม